CELEX: 32004R2081
Language: et
Date: 2004-12-06 00:00:00
Title: Komisjoni määrus (EÜ) nr 2081/2004, 6. detsember 2004, millega kehtestatakse seemneturu ühist korraldust käsitleva nõukogu määruse (EMÜ) nr 2358/71 rakendamiseks vajalikud teabeedastuseeskirjad

7.12.2004   
            
            
               ET
            
            
               Euroopa Liidu Teataja
            
            
               L 360/6
            
         
      KOMISJONI MÄÄRUS (EÜ) nr 2081/2004,
   6. detsember 2004,
   millega kehtestatakse seemneturu ühist korraldust käsitleva nõukogu määruse (EMÜ) nr 2358/71 rakendamiseks vajalikud teabeedastuseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, (1) eriti selle artikli 4 lõiget 2 ja artiklit 9,
   ning arvestades järgmist:
   
               (1)
            
            
               Nõukogu määruses (EÜ) nr 1782/2003 (2) tutvustatud seemnesektori reformi valguses on vaja liikmesriikide poolt määruse (EMÜ) nr 2358/71 artikli 9 kohaselt komisjonile edastatav teave läbi vaadata ja seda lihtsustada. Veelgi enam, komisjoni 14. novembri 1973. aasta määrust (EMÜ) nr 3083/73, millega kehtestatakse seemneturu ühist korraldust käsitleva nõukogu määruse (EMÜ) nr 2358/71 (3) rakendamiseks vajalikud teabeedastuseeskirjad, on mitmel korral muudetud. Selguse mõttes on vaja asendada see määrus uue tekstiga. Määruse (EMÜ) nr 3083/73 peaks seega kehtetuks tunnistama.
            
         
               (2)
            
            
               Selles muutunud turuolukorras ei ole hübriidmaisi ja sorgumi külvil enam vaja püsivalt jälgida kolmandate riikidega toimuvat kaubavahetust. Külvatud hübriidmaisi ja sorgumi suhtes ei pea enam määruse (EMÜ) nr 2358/71 artikli 4 lõike 1 kohast impordilitsentsi süsteemi kohaldama. Järelikult on kohane tunnistada kehtetuks komisjoni 6. juuni 1979. aasta määrus (EMÜ) nr 1117/79, (4) millega määratletakse impordilitsentside süsteemi kuuluvad seemnesektori tooted, ja enam mitte ette näha vastavate andmete edastamist.
            
         
               (3)
            
            
               Seemneturu korralduskomitee ei ole oma eesistuja kehtestatud tähtaja jooksul arvamust edastanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Liikmesriigid suhtlevad komisjoniga elektrooniliste sidevahendite kaudu, iga liik ja sordigrupp on toodud välja määruse (EMÜ) nr 2358/71 lisas, selle määruse lisas on teave järjestatud määratud kuupäevade järgi.
   Artikkel 2
   Määrus (EMÜ) nr 3083/73 ja määrus (EMÜ) nr 1117/79 on tunnistatakse kehtetuks.
   Artikkel 3
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. detsember 2004
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 246, 5.11.1971, lk 1. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk. 1).
   
      (2)  ELT L 270, 21.10.2003, lk 1. Määrust on viimati muudetud määrusega (EÜ) nr 864/2004 (ELT L 161, 30.4.2004, lk 48).
   
      (3)  EÜT L 314, 15.11.1973, lk 20. Määrust on viimati muudetud määrusega (EMÜ) nr 1679/92 (EÜT L 176, 30.6.1992, lk 17).
   
      (4)  EÜT L 139, 7.6.1979, lk 11. Määrust on viimati muudetud määrusega (EMÜ) nr 2811/86 (EÜT L 260, 12.9.1986, lk 8).
   
      LISA
      
                  Nr
               
               
                  Teabe laad
                  (sortide liikide ja gruppide kaupa)
               
               
                  Teabe edastamise kuupäev
               
            
                  Saagikoristusaasta
               
               
                  Saagikoristusele järgnev kalendriaasta
               
            
                  1
               
               
                  Sertifitseerimiseks esitatud üldpindala (ha)
               
               
                  1. juuli (1)
                  
               
               
                   
               
            
                  2
               
               
                  Sertifitseerimiseks esitatud üldpindala (ha)
               
               
                  15. november
               
               
                   
               
            
                  3
               
               
                  Hinnanguline saak (100 kg täpsusega) (2)
                      (3)
                  
               
               
                  15. november
               
               
                   
               
            
                  4
               
               
                  Koristatud saagi summaarne kogus (100 kg täpsusega) (3)
                      (4)
                  
               
               
                   
               
               
                  1. oktoober
               
            
                  5
               
               
                  Kasvataja saadud talu neto müügihinnad (eurot 100 kg kohta) (3)
                      (4)
                      (5)
                      (7)
                  
               
               
                   
               
               
                  1. oktoober
               
            
                  6
               
               
                  Hulgimüüjate hoitud varud turustusaasta lõpus (100 kg täpsusega) (4)
                      (6)
                  
               
               
                   
               
               
                  1. oktoober
               
            
         (1)  Juhul kui seemnesordid koristatakse teisel koristusel, on asjakohane kuupäev saagiaasta 1. september.
      
         (2)  Neid andmeid kohaldatakse vaid põhi- ja sertifitseeritud seemne suhtes.
      
         (3)  Koguste arvväärtused seostamaks seemne nõuetekohast sertifitseerimisnõuet; punktidele 4 ja 6 suhtes kohaldatud nõuded võivad olla seotud sertifitseerimise tunnustamisega.
      
         (4)  Sortide puhul, mida võib turustada ühenduse piires kui kaubanduslikku seemet, peab kuupäev olema toodud eraldi järgmiselt:
      
                  —
               
               
                  põhiseeme ja sertifitseeritud seeme,
               
            
                  —
               
               
                  kaubanduslik seeme.
               
            
         (5)  Turustamise ettevalmistuskulud, sertifitseerimis- ja transporditasud, käibemaks ja saadud abisummad ei ole selle hinna sisse arvatud.
      
         (6)  Turustusaasta, mis on täpsustatud määruse (EMÜ) nr 2358/71 artiklis 2 (EÜT L 246, 5.11.1971, lk 1).
      
         (7)  Väljaspool eurotsooni asuvate liikmesriikide suhtes kohaldatakse saagiaasta 1. augustil kohaldatavat ümberarvestuskurssi.